พ่อผมอายุ 51 ปี น้ำหนัก 80 กิโล สูง 170 ซม. มีอาการไอเรื้อรังแบบมีเสมหะมาหลายปีแล้วครับ ไอค่อนข้างบ่อยครับ ช่วงที่หนัก ๆ คือไอแล้วขากเสมหะทุก 1-2 นาที บางวันก็นาน ๆ ไอทีครับ เสมหะส่วนมากจะเป็นสีขาวกับเขียวครับ เคยไปหามาแล้วเอกซเรย์ปอด ปอดก็ปกติดีครับ แกเคยบอกว่า บอกว่าอาจจะตัวสร้างเสมหะมันสร้างมาเรื่อย ๆ เยอะ ๆ อ่ะครับ ผมเลยอยากทราบว่ากรณีนี้เป็นไปได้ไหมครับ
สวัสดีค่ะ อาการไอแบบมีเสมหะเรื้อรัง ดังกล่าวมา อาจจะเกิดจาก ภาวะคออักเสบจากการติดเชื้อไวรัสหรือเชื้อแบคทีเรีย หรือการอักเสบที่ทางเดินหายใจส่วนล่างเช่นปอดหรือหลอดลมแต่มักไอรุนแรงและมีหอบเหนื่อยร่วมด้วย ไอจากการระคายคอจากสาเหตุอื่นๆเช่นสิ่งแปลกปลอมในหลอดลม หรือกรดไหลย้อนขึ้นมา เป็นต้น หรือถ้ามีอาการเรื้อรัง ไอมีเลือดปน อาจต้องนึกถึงวัณโรคปอด หรือกลุ่มเนื้องอกในปอดหรือหลอดลมได้เช่นกันในเบื้องต้นรับประทานยาแก้ไอที่ละลายเสมหะ ดื่มน้ำมากๆ พักผ่อนให้เพียงพอ และสังเกตอาการหลังการใช้ยาตามที่แพทย์สั่ง ถ้าอาการยังเป็นมากขึ้นเรื่อยๆ เสมหะไม่ลดลง เสมหะมีเลือดปน ไอเยอะจนหอบเหนื่อย ควรกลับไปพบแพทย์เพื่อตรวจเพิ่มเติม